Wen: Skink ’n koppie tee vir Kansa saam met Maroela MediaArgieffoto. (Foto: Christian Bowen/Unsplash) Die dae van virtuele teepartytjies is verby en die jaarlikse Kansa-Spar-tee, wat die afgelope twee jaar ’n virtuele geleentheid was, gaan vanjaar weer volstoom voort. Die Kankervereniging van Suid-Afrika (Kansa) is een van die voorste kankerbeheerliggame in Suidelike Afrika en finansier kankernavorsing, beïnvloed beleidmakers en lig die publiek in oor die voorkoming en opsporing van kanker. Kansa bied ook omvattende ondersteuning aan mense wat deur kanker geraak is of daarvoor behandel word. Die geleentheid word vanjaar vir die 14de keer in samewerking met Spar aangebied. Donnalee Roberts. (Foto: Willem Botha) Die tema vir vanjaar se Kansa-Spar-tee is “Nuwe seisoene”. Dié opwindende geleentheid vind op Woensdag 26 Oktober by Colosseum Reale in Roodeplaat net noord van Pretoria plaas. Yolanda Bukani, wat kanker oorwin het, sal as motiveringspreker optree. Donnalee Roberts is die seremoniemeester terwyl Willem Botha, sanger en fotograaf, ŉ spesiale grimeringsessie sal aanbied. The Muses is die gaskunstenaars. Wen: Drie gelukkige lesers kan elkeen saam met ŉ vriendin ŉ plek aan Maroela Media se tafel by die Kansa-Spar-tee wen. Maroela Media sal die tafel voorberei – die wenners kan net aansit en die dag geniet. Die kompetisie sluit Donderdag 20 Oktober. Die wenners sal per e-pos in kennis gestel word. Die kompetisie het gesluit. Bepalings en voorwaardes: Lees meer hier oor die Kansa-Spar-tee.